Document ID: /roh_data/filtered/swiss_laws_in_ROH.jsonl.gz/219

545.265

Reglament da gestiun da la cumissiun tripartita

dals 27-10-1998 (versiun dals 01-12-1998)

sa basond sin l'art. 119b al. 2 da l'ordinaziun davart l'assicuranza obligatorica cunter la dischoccupaziun e davart l'indemnisaziun per insolvenza dals 31 d'avust 1983 (OADI)1)  e   sin   l'art. 8   da   l'ordinaziun   executiva   dal   cussegl   grond   dals   25   da november   1983   tar   las   disposiziuns   federalas   e   chantunalas   davart   l'assicuranza cunter la dischoccupaziun e davart l'indemnisaziun per insolvenza2)

relaschà da la regenza ils 27 d'october 1998

Cumposiziun

Art.  1 1 Da la cumissiun tripartita fan part:

a)

b)

c)

trais commembras resp. commembers da l'uffizi chantunal;

trais represchentantas resp. represchentants da las patrunas resp. dals patruns;

trais   represchentantas   resp.   represchentants   da   las   lavurantas   resp.   dals lavurants;

ina   represchentanta   resp.   in   represchentant   da   la   cassa   publica   cun   vusch consultativa.

d)

2 Il departament elegia las commembras resp. ils commembers e numna la presidenta resp. il president or dal ravugl da las represchentantas resp. dals represchentants da l'uffizi chantunal.

Incumbensas e cumpetenzas

Art.  2 1 Suenter la consultaziun da la cumissiun tripartita deliberescha il departament – en il senn d'ina decisiun preliminara – il project da basa annual per mauns da l'uffizi da cumpensaziun da l'assicuranza cunter la dischoccupaziun.

2 En connex cun la surdada d'incumbensas en il sectur da las mesiras dal martgà da lavur che vegnan realisadas periodicamain durant in temp pli lung e che chaschunan gronds custs sto la cumissiun tripartita vegnir consultada ordavant. Quella ha il dretg da proponer offerentas resp. offerents.

1) CS 837.02 2) DG 545.260 * tabellas da las modificaziuns a la fin dal relasch

1

545.265

Organisaziun

Art.  3 1 Las commembras resp. ils commembers pon sa laschar substituir.

2 Per   esser   abla   da   decider   sto   esser   preschenta   almain   la   mesadad   da   las commembras resp. dals commembers. Las decisiuns vegnan prendidas cun maioritad simpla da las preschentas resp. dals preschents. En cas da paritad da las vuschs prenda la presidenta resp. il president la decisiun da tagl.

3 Ina represchentanta resp. in represchentant da l'uffizi chantunal maina il protocol ed il secretariat.

Secretezza

Art.  4 1 Las commembras resp. ils commembers da la cumissiun ston tegnair secret envers terzas persunas quai ch'els vegnan a savair tar lur activitad.

2 Uschenavant ch'i na cuntrastattan nagins interess privats u publics, po la presidenta resp. il president permetter excepziuns.

Entrada en vigur, aboliziun dal dretg vertent

Art.  5 1 Quest reglament entra en vigur il 1. da december 1998.

2 Per quest termin vegn abolì il reglament da gestiun da la cumissiun tripartita dal 1.

d'october 19963).

3) CUL 1996, 3661

2

545.265

Tabella da las modificaziuns - tenor conclus

Conclus 27-10-1998

Entrada en vigur 01-12-1998

Element relasch

Modificaziun emprima versiun

Publicaziun en la CUL 
3

545.265

Tabella da las modificaziuns - tenor element

Element relasch

Conclus 27-10-1998

Entrada en vigur 01-12-1998

Modificaziun emprima versiun

Publicaziun en la CUL 
4